Sok

Sok (Lens culinaris) jo rostlina ze swójźby łušćinowych rostlinow (Fabaceae). Wón jo stara kulturna rostlina z orienta.


 Wopis 
Sok jo jadnolětna rostlina, kótaraž dośěgnjo wusokosć wót 30 až do 50 cm.

Łopjena su w porach pjerinate a se zwětšego w wijankach kóńce.

Małke, namódry běłe kwiśonki stoje pó jadnom až pó tśoch w granach w rozporach.

 Płody a semjenja 
Płone semjenja sejźe zwětšego pó jadnom až pó dwěma we łušćinach. Wóni su platśojte, zelenojśe-brune až carne abo cerwjenojte a pśinjasu na bělkowinach a wuglowych hydratach bogatu zeleninu.

 Stojnišćo 
Rosćo w suchem a śopłem klimje.

 Rozšyrjenje 
Rostlina jo ako kulturnu rostlinu w Europje wót młodokamjentneje doby dopokazana.

 Wužywanje 
Semjenja se zwětšego njebělone warjone jěźe.

Ze semjenjow se teke muka zgótuju, kótaraž móžo ako pśidawk pśi klěbpjacenjeju słužyś.

Zele a słoma stej na bělkowinach bogatu skótnu žratwu.

 Stawizny 
W starych kulturach w Mezopotamiskej, Egyptojskej, Persiskej a Israelu jo był ludowy carobowy srědk.

Wót bronzoweje doby su znate kulturne formy z wětšymi semjenjami.

 Nožki 


 Žrědła 
 Jugendlexikon Biologie, 1988, ISBN 3-323-00043-9, bok 208 
 Meyers Taschenlexikon Biologie, In 3 Bänden, 2. zwězk, ISBN 3411-12023-1, boka 144-145 
 Ullstein Lexikon der Pflanzenwelt, 1973, ISBN 3-550-16019-4, bok 268 

Kategorija:Łušćinowe rostliny